
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 520 

27 Απριλίου 2006 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Τροποποίηση της υπ’ αριθμ. 82335/Ζ2/22.8.2005 από¬ 
φασης Υπουργού Εθνικής Παιδείας και Θρησκευ¬ 
μάτων. 1 

Καθορισμός του Περιεχομένου Σπουδών Τμημάτων 
των Τ.Ε.Ι. Θεσσαλονίκης, Ηπείρου, Καλαμάτας και 

Χαλκίδας. 2 

Τροποποίηση συστατικής πράξης του Νομικού Προ¬ 
σώπου Φιλαρμονική Κοινότητας Ξηροποτάμου.. 3 
Τροποποίηση συστατικής πράξης του Νομικού Προ¬ 
σώπου «Δημοτικό Ωδείο Δράμας». 4 

Τροποποίηση συστατικής πράξης του Νομικού Προ¬ 
σώπου ΚΑΠΗ Δήμου Δράμας. 5 

Τροποποίηση συστατικής πράξης του Νομικού Προ¬ 
σώπου Φιλαρμονική Δήμου Δράμας. 6 

Τροποποίηση συστατικής πράξης του Νομικού Προ¬ 
σώπου ΚΑΠΗ Χωριστής. 7 

Τροποποίηση συστατικής πράξης του Πνευματικού 

Πολιτιστικού Κέντρου Ξηροποτάμου. 8 

Απόκτηση Ελληνικής Ιθαγένειας της ΤΑΤΑΡΟΒΑ ΑΝ¬ 
ΝΑΣ. 9 

Απόκτηση Ελληνικής Ιθαγένειας των 1) ΟΧΜΟΥΣ ΕΥ¬ 
ΓΕΝΙΟΥ και 2) ΠΕΤΡΙΑΣΒΙΛΗ ΜΠΕΣΙΚ. 10 

Απόκτηση Ελληνικής Ιθαγένειας των 1) ΤΟΣΟΥΝΟ- 
ΒΑ ΟΛΓΑΣ και 2) ΜΠΟΛΙΕΒΑ ΑΛΕΞΑΝΔΡΑΣ. 11 


Τροποποίηση της συστατικής πράξης του ιδίου Νομι¬ 
κού Προσώπου με την επωνυμία «Σχολική Επιτρο¬ 
πή 2ου και 3ου Νηπιαγωγείου Δήμου Σοφάδων». 12 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 19585/ΕΦΑ 
(4276)/22.11.2005 απόφαση του Υπουργού Ανά¬ 


πτυξης. 13 

Α ΠΟΦΑΣΕΙ Σ 

Αριθμ. 36296/Ζ2 (1) 


Τροποποίηση της υπ’ αριθμ. 82335/Ζ2/22.8.2005 απόφα¬ 
σης Υπουργού Εθνικής Παιδείας και Θρησκευμάτων. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 5 παράγραφος 1 και 7 


παράγραφοι 3 και 4 του ν. 3376/2005 (ΦΕΚ 191/2.8.2005 
τ. Α') «Ιδρυση Σχολείου Ευρωπαϊκής Παιδείας». 

2. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98) και το γεγονός ότι από την απόφαση αυτή δεν 
προκαλείται δαπάνη σε βάρος του κρατικού προϋπολο¬ 
γισμού το τρέχον και τα επόμενα πέντε (5) οικονομικά 
έτη, αποφασίζουμε: 

Αρθρο 1 

Τροποποιούμε την υπ’ αριθμ 82335/Ζ2/22.8.2005 (ΦΕΚ 
1173 τ. Β') απόφασή μας και αντικαθιστούμε το άρθρο 
3 αυτής όπως αυτό τροποποιήθηκε με την υπ’ αριθμ. 
85659/Ζ2/31.8.2005 όμοια, ως ακολούθως: 

«Άρθρο 3 

Προκήρυξη θέσεων, διαδικασία επιλογής, διορισμός 
εκπαιδευτικού προσωπικού του ΣΕΠ 

1. Από το σχολικό έτος 2006 - 2007 και εφεξής η πλή¬ 
ρωση των θέσεων των ελληνόφωνων τμημάτων, καθώς 
και των θέσεων εκπαιδευτικών για τη διδασκαλία της ελ¬ 
ληνικής γλώσσας στα αγγλόφωνα τμήματα, με απόσπα¬ 
ση μονίμων εκπαιδευτικών λειτουργών, γίνεται ύστερα 
από σχετική ανακοίνωση - πρόσκληση ενδιαφέροντος. Η 
ανακοίνωση - πρόσκληση ενδιαφέροντος εκδίδεται από 
τον Υπουργό Εθνικής Παιδείας και Θρησκευμάτων και 
κοινοποιείται, δια των οικείων περιφερειακών υπηρεσιών 
εκπαίδευσης, σε όλες τις σχολικές μονάδες αρμοδιότη- 
τάς τους. Οι αιτήσεις και τα δικαιολογητικά υποβάλλο¬ 
νται από τους ενδιαφερομένους στην Διεύθυνση Ξένων 
και Μειονοτικών Σχολείων της Κ.Υ. του ΥΠΕΠΘ, μέσα σε 
αποκλειστική προθεσμία που ορίζεται στην ανακοίνωση 
- πρόσκληση ενδιαφέροντος. Η ανακοίνωση - πρόσκληση 
ενδιαφέροντος εκδίδεται μέχρι τις 31 Μάίου κάθε χρόνο 
και ορίζει τα απαραίτητα δικαιολογητικά που πρέπει να 
συνυποβληθούν μαζί με την αίτηση, την προθεσμία και 
τον τρόπο υποβολής τους. Δικαίωμα υποβολής αίτησης 
απόσπασης στο Σχολείο Ευρωπαϊκής Παιδείας έχει ο 
εκπαιδευτικός της δημόσιας εκπαίδευσης, που εκτός 
των τυπικών προσόντων του οικείου κλάδου κατέχει 
και τα προσόντα που απαιτούνται για την απόσπαση 
σε Ευρωπαϊκό Σχολείο, σύμφωνα με τις διατάξεις του 
άρθρου 1 της υπ’ αριθμ. Φ 821.6/Ε240/Ζ1/4712/24.11.1998 
(ΦΕΚ 1238 τ. Β') Υπουργικής Απόφασης. 

2. Η απόσπαση γίνεται με απόφαση του Υπουργού 
Εθνικής Παιδείας και Θρησκευμάτων, μετά από πρό¬ 
ταση του οικείου Κεντρικού Υπηρεσιακού Συμβουλίου 
Πρωτοβάθμιας ή Δευτεροβάθμιας Εκπαίδευσης κατά 
περίπτωση, που εκδίδεται μετά από εισήγηση της Δι¬ 
εύθυνσης Ξένων και Μειονοτικών Σχολείων. Τα κριτή¬ 
ρια επιλογής για την απόσπαση αποτιμώνται σε εκατό 
μονάδες ως ακολούθως: 

α) Διδακτική υπηρεσία σε Ευρωπαϊκό σχολείο ή στο 
Σ.Ε.Π., μονάδες 9 για κάθε έτος και μέχρι 5 έτη. 

β) Άριστη γνώση της Αγγλικής ή της Γαλλικής ή της 
Γερμανικής, μονάδες 10. Η άριστη γνώση προκύπτει από 
την κατοχή διπλώματος ρΐΌίίοίθηογ των Πανεπιστημίων 
ΘαπιάπάρΘ και Μίοήίραπ για την Αγγλική, δοΓάοηπο II για 
τη Γαλλική και ΟΐΌεεοε ϋθυΐεοΐΐθ δρΓαοάάίρΙοπη για τη 
Γερμανική ή άλλων ισοτίμων προς αυτά τίτλων. 

γ) Γνώση και άλλων ξένων γλωσσών, η γνώση των 
οποίων αποδεικνύεται με την προσκόμιση των απαραί¬ 
τητων τίτλων (τουλάχιστον επιπέδου Ιοννοί"), μονάδες 
4 για κάθε μια και μέχρι τρεις πέρα από αυτήν του 
προηγούμενου εδαφίου. 

δ) Διδακτορικό δίπλωμα ειδίκευσης ή στις επιστήμες 
της αγωγής, μονάδες 8. Διδακτορικό δίπλωμα μη συ¬ 
ναφές προς την ειδικότητα μονάδες 4. 

ε) Μεταπτυχιακό δίπλωμα ειδίκευσης ή στις επιστήμες 
της αγωγής επιπέδου πιεεΙθΓ ή άλλου ισοτίμου, μονάδες 
4. Μεταπτυχιακό δίπλωμα επιπέδου πιαείθΓ ή άλλου ισο¬ 
τίμου μη συναφές προς την ειδικότητα, μονάδες 2. 

στ) Μετεκπαίδευση δύο ετών μονάδες 4, ετήσιας δι¬ 
άρκειας, μονάδες 2 και εξάμηνης ή τρίμηνης διάρκειας, 
μονάδες 1. 

ζ) Κατοχή και άλλου πανεπιστημιακού τίτλου ειδικό¬ 
τητας ή στις επιστήμες της αγωγής, μονάδες 2. 

η) Διδακτική υπηρεσία πέρα από αυτήν του ανωτέρω 
εδαφίου α, μονάδες 1,5 για κάθε επί πλέον έτος και 
μέχρι 10 έτη. 

3. Η κατά τις διατάξεις της παρούσας απόσπαση εκ¬ 
παιδευτικού στο Σχολείο Ευρωπαϊκής Παιδείας ισχύει 
για ένα σχολικό έτος, δυναμένη να ανανεωθεί, κατόπιν 
αιτήσεως του ενδιαφερομένου, η οποία υποβάλλεται 
στη Δ/νση Ξένων και Μειονοτικών Σχολείων της Κ.Υ. 
του ΥΠΕΠΘ, μέχρι τις 15 Μα'ΐου κάθε χρόνο. Η ανανέω¬ 
ση της απόσπασης γίνεται με απόφαση του Υπουργού 
Εθνικής Παιδείας και Θρησκευμάτων, μετά από σχετική 
πρόταση του οικείου Κεντρικού Υπηρεσιακού Συμβου¬ 
λίου, το οποίο λαμβάνει υπόψη πέρα των άλλων και τις 
ανάλογες προϋποθέσεις που ισχύουν για την ανανέωση 
απόσπασης σε Ευρωπαϊκό Σχολείο. 

4. α) Η πλήρωση των θέσεων εκπαιδευτικών των 
ελληνόφωνων και αγγλόφωνων τμημάτων, καθώς και 
των θέσεων του ειδικού εκπαιδευτικού προσωπικού 
για τη διδασκαλία ξένης ή μητρικής γλώσσας, εκτός 
της ελληνικής, με πρόσληψη ωρομισθίων ή με σχέση 
εργασίας ορισμένου χρόνου εκπαιδευτικών, γίνεται 
μετά από προκήρυξη, που εκδίδεται από τον Υπουργό 
Εθνικής Παιδείας και Θρησκευμάτων μέχρι 30 Απριλίου 
κάθε χρόνο. Με την προκήρυξη καθορίζονται ο αριθ¬ 
μός των θέσεων, τα απαιτούμενα τυπικά και πρόσθετα 
προσόντα, τα δικαιολογητικά που απαιτούνται για την 
απόδειξη κατοχής των προσόντων αυτών, η προθεσμία 
υποβολής των αιτήσεων και των δικαιολογητικών, τα 
κριτήρια επιλογής, η διαδικασία πρόσληψης και κάθε 
άλλο θέμα ή λεπτομέρεια που είναι αναγκαία, σύμφω¬ 


να με τις διατάξεις που ισχύουν κάθε φορά. Ορισμένα 
πιστοποιητικά, τα οποία ορίζονται με σαφήνεια στην 
προκήρυξη, μπορούν να υποκαθίστανται από υπεύθυνη 
δήλωση του υποψηφίου κατά το στάδιο της υποβολής 
των αιτήσεων και να υποβάλλονται από τους προσλαμ¬ 
βανόμενους κατά το στάδιο διορισμού. Τυχόν ψευδής 
δήλωση του υποψηφίου, πέραν των λοιπών συνεπειών 
περί ψευδούς δήλωσης, συνεπάγεται το μη διορισμό 
του, έστω και αν έχει κριθεί διοριστέος. 

β) Οι αιτήσεις και τα δικαιολογητικά υποβάλλονται 
στην Περιφερειακή Διεύθυνση Πρωτοβάθμιας και Δευ¬ 
τεροβάθμιας Εκπαίδευσης Κρήτης. Οι αιτήσεις και τα 
δικαιολογητικά ελέγχονται ως προς την πληρότητα 
τους από επιτροπή την οποία αποτελούν: 

ί) ο Περιφερειακός Διευθυντής της Περιφερειακής Δι¬ 
εύθυνσης Πρωτοβάθμιας και Δευτεροβάθμιας Εκπαίδευ¬ 
σης Κρήτης, ως πρόεδρος, 
μ) ο Διευθυντής της Πρωτοβάθμιας ή Δευτεροβάθμιας 
Εκπαίδευσης Ηρακλείου κατά περίπτωση, 
ιϋ) ο οικείος εθνικός επιθεωρητής του ΥΠΕΠΘ, μέλος 
του Συμβουλίου Επιθεώρησης των Ευρωπαϊκών Σχολεί¬ 
ων, ο οποίος μεριμνά για την επιβεβαίωση της ισχύος 
της άδειας διδασκαλίας κάθε υποψηφίου στη χώρα του 
από τον οικείο επιθεωρητή, μέλος του Συμβουλίου Επι¬ 
θεώρησης των Ευρωπαϊκών Σχολείων. 

ίν) ο Διευθυντής και ο αρμόδιος κατά περίπτωση υπο¬ 
διευθυντής του Σχολείου Ευρωπαϊκής Παιδείας 
ν) οι αιρετοί εκπρόσωποι του ΑΠΥΣΠΕ ή του ΑΠΥΣΔΕ 
κατά περίπτωση. 

Χρέη γραμματέα της επιτροπής εκτελεί διοικητικός 
υπάλληλος ή αποσπασμένος εκπαιδευτικός λειτουργός 
από αυτούς που υπηρετούν στην Περιφερειακή Δ/νση Α/ 
θμιας και Δ/θμιας Εκπ/σης Κρήτης και ο οποίος ορίζεται 
με απόφαση του οικείου Περιφερειακού Δ/ντή. 

γ) Η επιτροπή προβαίνει στην επιλογή των υποψηφίων, 
τους οποίους κατατάσσει αξιολογικά σε πίνακα σειράς 
προτεραιότητας και διοριστέων, ο οποίος υποβάλλεται 
για κύρωση στον Υπουργό Εθνικής Παιδείας και Θρη¬ 
σκευμάτων. 

δ) Ως προς τα κριτήρια επιλογής, τις αξιολογικές μο¬ 
νάδες, τη μοριοδότηση, τη διαδικασία επιλογής και κα¬ 
τάρτισης των πινάκων προτεραιότητας και διοριστέων 
που υποβάλλονται για κύρωση στον Υπουργό Εθνικής 
Παιδείας και Θρησκευμάτων, εφαρμόζονται αναλόγως 
και με την επιφύλαξη των διατάξεων της παρούσας οι 
διατάξεις των άρθρων 2 και 4 της υπ’ αριθμ. Φ821.6/ 
Ε240/Ζ1/4712/24.11.1998 (ΦΕΚ1238 τ. Β') Υπουργικής Από¬ 
φασης. Όπου στις ανωτέρω διατάξεις αναφέρεται ως 
αρμόδια διεύθυνση η Διεύθυνση Παιδείας Ομογενών και 
Διαπολιτισμικής Εκπαίδευσης, κατά την εφαρμογή των 
διατάξεων του παρόντος άρθρου, νοείται η Διεύθυνση 
Ξένων και Μειονοτικών Σχολείων. Οι κυρωμένοι πίνακες 
του εδαφίου αυτού έχουν ισχύ για ένα σχολικό έτος. 

ε) Κατά την εφαρμογή των διατάξεων του προηγούμε¬ 
νου εδαφίου και προκειμένου για την επιλογή εκπαιδευ¬ 
τικών του αγγλόφωνου τμήματος ή ειδικού εκπαιδευτι¬ 
κού προσωπικού, η αποτίμηση του κριτηρίου επιλογής 
με στοιχείο (η) της κατηγορίας Α του άρθρου 2 της 
υπ’ αριθμ. Φ821.6/Ε240/Ζ1/4712/24.11.1998 (ΦΕΚ 1238 τ. Β') 
Υπουργικής Απόφασης γίνεται ως εξής: ί) η ελληνική 
γλώσσα λογίζεται ως ξένη γλώσσα και η γνώση της 
αποτιμάται με έξι (6) μονάδες και ϋ) η γνώση άλλων 
ξένων γλωσσών (μέχρι δύο πέραν της ελληνικής και 

της μητρικής γλώσσας του υποψηφίου) της Ευρωπαϊκής 
Ένωσης που αποδεικνύεται με την κατοχή αντίστοιχων 
τίτλων, αποτιμάται με τρεις (3) μονάδες για κάθε μία. 

στ) Η πρόσληψη για την πλήρωση των κενών θέσεων 
γίνεται από τον Περιφερειακό Διευθυντή της Περιφε¬ 
ρειακής Διεύθυνσης Πρωτοβάθμιας και Δευτεροβάθμιας 
Εκπαίδευσης Κρήτης, κατά φθίνουσα σειρά από αυ¬ 
τούς που περιλαμβάνονται στους κυρωμένους από τον 
Υπουργό Εθνικής Παιδείας και Θρησκευμάτων πίνακες 
της αντίστοιχης ειδικότητας, εφαρμοζομένων αναλόγως 
των διατάξεων που ισχύουν για την πρόσληψη ωρομι¬ 
σθίων ή με σχέση εργασίας ορισμένου χρόνου εκπαι¬ 
δευτικών στη δημόσια εκπαίδευση». 

Αρθρο 2 

Η έναρξη ισχύος της παρούσας αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 2006 

Η ΥΠΟΥΡΓΟΣ 

Μ. ΓΙΑΝΝΑΚΟΥ 
-♦- 

Αριθμ. 36677/Ε5 (2) 

Καθορισμός του Περιεχομένου Σπουδών Τμημάτων των 
Τ.Ε.Ι. Θεσσαλονίκης, Ηπείρου, Καλαμάτας και Χαλ¬ 
κίδας. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρ. 1 του ν. 2916/2001 (αί14) «Διάρθρωση της 
ανώτατης εκπαίδευσης και ρύθμιση των θεμάτων του 
τεχνολογικού τομέα αυτής». 

β. Του άρθρ. 8 παρ. 5 του ν. 1404/1983 (Α' 173) όπως 
συμπληρώθηκε από το άρθρ. 1 παρ. 4 του ν. 2621/1998 
(Α' 136). 

γ. Του άρθρ. 25 παρ.1 του ν. 1404/1983 (Α' 173) και 
του άρθρ. 5 παρ. 12 του ν. 2916/2001 (αι'14), σε συνδυ¬ 
ασμό με τις διατάξεις του άρθρου 1 του ν. 3404/2005 
(Α' ’260) «Ρύθμιση θεμάτων του Πανεπιστημιακού και 
Τεχνολογικού Τομέα της Ανώτατης Εκπαίδευσης και 
λοιπές διατάξεις». 

δ. Του αρθρ. 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του π.δ. 63/2005(Α' 98). 

2. Το γεγονός ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού. 

3. Την υπ’ αριθμ. 37876/ΣΤ5/26.4.2004 (Β' 608) από¬ 
φαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

4. Τις εισηγήσεις των Συμβουλίων για τον καθορισμό 
του περιεχομένου σπουδών των παρακάτω Τμημάτων: 

α. Τυποποίησης και Διακίνησης Προϊόντων του Πα¬ 
ραρτήματος Κατερίνης του Τ.Ε.Ι. Θεσσαλονίκης (αριθμ. 
πρακτ. 15/21.10.2005 Γενικής Συνέλευσης του Τμήμα¬ 
τος). 


β. Εφαρμογών Ξένων Γλωσσών στη Διοίκηση και το 
Εμπόριο του Παραρτήματος Ηγουμενίτσας του Τ.Ε.Ι. Ηπεί¬ 
ρου (Αριθμ. πρακτ. 3/13.2.2006 Συμβουλίου του Τ.Ε.Ι.). 

γ. Χρηματοοικονομικής και Ελεγκτικής του Τ.Ε.Ι. Κα¬ 
λαμάτας (αριθμ. πρακτ. 5/6.5.2004 Γενικής Συνέλευσης 
του Τμήματος). 

δ. Διοίκησης Συστημάτων Εφοδιασμού του Παραρτή¬ 
ματος Θήβας του Τ.Ε.Ι. Χαλκίδας (αριθμ.πρακτ. 1/11.1.2006 
Συμβουλίου του Τ.Ε.Ι.). 

5. Τη γνωμοδότηση του Συμβουλίου Ανώτατης Τεχνο¬ 
λογικής Εκπαίδευσης κατά την τρίτη (16.3.2006) συνε¬ 
δρίασή του, καθορίζουμε: 

Το Περιεχόμενο Σπουδών των παρακάτω τμημάτων των 
Τ.Ε.Ι. Θεσσαλονίκης, Ηπείρου, Καλαμάτας και Χαλκίδας: 

1. Τμήμα Τυποποίησης και Διακίνησης Προϊόντων του 
Παραρτήματος Κατερίνης του Τ.Ε.Ι. Θεσσαλονίκης. 

Τ ο περιεχόμενο σπουδών του Τ μήματος καλύπτει το γνω¬ 
στικό αντικείμενο της Εφοδιαστικής, της Επιστήμης του 
Προγραμματισμού, της οργάνωσης, της καθοδήγησης και 
της παρακολούθησης ροών υλικού, ανθρώπων, ενέργειας 
και πληροφοριών σε κοινωνικοοικονομικά συστήματα. 

Το Τμήμα έχει ως αποστολή την εκπαίδευση των 
σπουδαστών ώστε να καταστούν επιστήμονες της Εφο- 
διαστικής, οι οποίοι με τη θεωρητική και εφαρμοσμένη 
επιστημονική κατάρτιση τους μεταφέρουν χρησιμοποι¬ 
ούν και προάγουν σύγχρονη τεχνολογία στον τομέα της 
Τυποποίησης και Διακίνησης Προϊόντων. 

Οι απόφοιτοι με την ολοκλήρωση των σπουδών τους 
αποκτούν τις απαραίτητες τις απαραίτητες επιστημο¬ 
νικές και τεχνολογικές γνώσεις ώστε να μπορούν να 
απασχοληθούν σε όλους τους τομείς του γνωστικού 
αντικειμένου του Τ μήματος. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, ασκήσεις πρά¬ 
ξεις, εργαστηριακές ασκήσεις σεμινάρια, θεωρητικές 
και εργαστηριακές εργασίες, όπως επίσης επισκέψεις 
σε χώρους παραγωγής. Το τελευταίο εξάμηνο περι¬ 
λαμβάνει την εκπόνηση της Πτυχιακής Εργασίας, με 
την οποία ο τελειόφοιτος εμβαθύνει σε επίκαιρο θέμα 
εφαρμοσμένης έρευνας και την Πρακτική Ασκηση στο 
επάγγελμα, που πραγματοποιείται σε θέσεις εργασίας 
στον ιδιωτικό και δημόσιο τομέα της οικονομίας. 

2. Τμήμα Εφαρμογών Ξένων Γλωσσών στη Διοίκηση 
και το Εμπόριο του Παραρτήματος Ηγουμενίτσας 
του Τ.Ε.Ι. Ηπείρου. 

Το περιεχόμενο σπουδών του Τμήματος καλύπτει το 
γνωστικό αντικείμενο της μελέτης και εφαρμογής των 
ξένων γλωσσών, στη διοίκηση και το εμπόριο. 

Αποστολή του Τμήματος είναι η εκπαίδευση στελεχών 
για τον ιδιωτικό και δημόσιο τομέα που θα διαθέτουν εξειδι- 
κευμένη γνώση τουλάχιστον δύο γλωσσών, γνώση των μη¬ 
χανισμών της γραπτής και προφορικής επικοινωνίας πέραν 
των πολιτισμικών ορίων, καθώς και υψηλού επιπέδου κατάρ¬ 
τιση σε θέματα διοίκησης, οικονομίας και εμπορίου. 

Με την ολοκλήρωση των σπουδών του, ο απόφοιτος 
του Τμήματος διαθέτει τις απαραίτητες επιστημονικές 
και τεχνολογικές γνώσεις και δεξιότητες, ώστε να μπο¬ 
ρεί να δραστηριοποιηθεί επαγγελματικά σε όλους τους 
τομείς του γνωστικού αντικειμένου του Τμήματος σε 
επιχειρήσεις, οργανισμούς και υπηρεσίες του ιδιωτικού 
και δημόσιου τομέα. 

Στα πρώτα εξάμηνα οι σπουδαστές παρακολουθούν 
παραδόσεις, εργαστηριακά μαθήματα και συμμετέχουν 

σε ασκήσεις πράξης. Η αξιολόγηση τους γίνεται με προ¬ 
όδους και εξετάσεις. Παράλληλα, οι σπουδαστές παρα¬ 
κολουθούν μαθήματα Διοίκησης, Οικονομίας, Εμπορίου, 
Μάρκετινγκ, Διαπολιτισμικής Επικοινωνίας, Διεθνών Σχέ¬ 
σεων και Νέων Τεχνολογιών. 

Στο τελευταίο εξάμηνο οι σπουδαστές εκπονούν Πτυ¬ 
χιακή Εργασία και πραγματοποιούν την Πρακτική τους 
Ασκηση. 

Η εκπόνηση της Πτυχιακής Εργασίας εξασφαλίζει την 
εμβάθυνση του τελειόφοιτου του Τμήματος σε ένα επί¬ 
καιρο θέμα έρευνας ή σε αντικείμενο εφαρμογής των 
σπουδών. 

Η Πρακτική Ασκηση είναι καθοδηγούμενη και αξιολο¬ 
γούμενη και πραγματοποιείται σε επιχειρήσεις, υπηρε¬ 
σίες, και άλλους συνεργαζόμενους φορείς, που σχετί¬ 
ζονται με το γνωστικό αντικείμενο του Τμήματος. 

3. Τμήμα Χρηματοοικονομικής και Ελεγκτικής του Τ.Ε.Ι. 

Καλαμάτας 

Το περιεχόμενο σπουδών του Τμήματος καλύπτει το 
γνωστικό αντικείμενο της εφαρμογής των Οικονομικών 
Επιστημών και συγκεκριμένα της Ελεγκτικής και της Χρη¬ 
ματοοικονομικής Επιστήμης στους τομείς παροχής χρη¬ 
ματοοικονομικών συμβουλών, σύνταξης ισολογισμών και 
οικονομικών καταστάσεων, τήρησης λογιστικών βιβλίων, 
εφαρμογής των μεθόδων της ελεγκτικής στις διαδικασίες 
εσωτερικού και εξωτερικού ελέγχου των επιχειρήσεων, 
παροχής ασφαλιστικών και αναλογιστικών υπηρεσιών και 
εκπόνησης χρηματοοικονομικών μελετών. 

Το Τμήμα έχει ως αποστολή να προάγει την ανάπτυξη 
και τη μετάδοση γνώσεων της Ελεγκτικής και της Χρη¬ 
ματοοικονομικής Επιστήμης με τη διδασκαλία και την 
εφαρμοσμένη έρευνα όπως επίσης να παρέχει στους 
σπουδαστές τα απαραίτητα εφόδια που εξασφαλίζουν 
την άρτια εκπαίδευση τους για την επιστημονική και 
την επαγγελματική τους σταδιοδρομία. 

Με την ολοκλήρωση των σπουδών τους οι πτυχιούχοι 
του Τμήματος αποκτούν τις απαραίτητες επιστημονικές 
και τεχνολογικές γνώσεις και δεξιότητες ώστε να δρα¬ 
στηριοποιούνται επαγγελματικά σε όλους τους τομείς 
του γνωστικού αντικειμένου του Τμήματος. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, ασκήσεις πράξης, 
εργαστηριακές ασκήσεις, σεμινάρια και επισκέψεις σε 
χώρους παραγωγής. 

Στο πρόγραμμα σπουδών του Τμήματος περιλαμβά¬ 
νονται μαθήματα: Γενικής υποδομής, όπως: Αρχές Δι¬ 
οίκησης Επιχειρήσεων, Χρηματοοικονομική Λογιστική I, 
Μικροοικονομική, Πληροφορική I, Γενικά Μαθηματικά. 

Ειδικής Υποδομής, όπως: Αστικό Δίκαιο, Εμπορικό 
Δίκαιο, Χρηματοοικονομικά Μαθηματικά, Ευρωπαϊκή 
Ένωση Θεσμοί και Πολιτικές, Αρχές Μάρκετινγκ. Ειδι¬ 
κότητας, όπως: Ασφαλιστική Ασφαλιστικά Προϊόντα, 
Διοικητική Λογιστική II (Λήψης Αποφάσεων και Ελέγχου), 
Ανάλυση Χρηματοοικονομικών Καταστάσεων. 

Προαιρετικά, όπως: Ασφαλιστικά Μαθηματικά, Ποσο¬ 
τική Ανάλυση στα Χρηματοπιστωτικά Ιδρύματα, Αντα- 
σφάλιση, Ασφαλιστικό Δίκαιο, Δημόσια Οικονομική, Με¬ 
θοδολογία Κοινωνικής Έρευνας. 

Μαθήματα διοίκησης, οικονομίας, νομοθεσίας και αν¬ 
θρωπιστικών σπουδών (Δ.Ο.Ν.Α), όπως: Διοίκηση Προσω¬ 
πικού, Το Ελληνικό Χρηματοπιστωτικό Σύστημα, Αγορές 
Χρήματος Κεφαλαίου. 

Το τελευταίο εξάμηνο σπουδών είναι αφιερωμένο 


στην Πρακτική Ασκηση στο επάγγελμα και στην εκπό¬ 
νηση της Πτυχιακής Εργασίας, που εξασφαλίζει την εμ¬ 
βάθυνση του τελειόφοιτου του Τμήματος σε ένα σοβαρό 
και επίκαιρο θέμα ή αντικείμενο εφαρμοσμένης έρευνας, 
άμεσα σχετιζόμενο με το αντικείμενο των σπουδών του 
και αποτελεί την πρώτη ουσιαστική επαφή του σπου¬ 
δαστή με το επαγγελματικό του περιβάλλον. 

4. Τμήμα Διοίκησης Συστημάτων Εφοδιασμού του Πα¬ 
ραρτήματος Θήβας του Τ.Ε.Ι. Χαλκίδας. 

Τ ο περιεχόμενο σπουδών του Τ μήματος καλύπτει το 
γνωστικό αντικείμενο της μελέτης για την τροποποίηση, 
βελτιστοποίηση και ολοκλήρωση όλων των επιμέρους 
διαδικασιών που οι επιχειρήσεις χρησιμοποιούν, και 
αποτελούν το σύστημα εφοδιαστικής διοίκησης, δια¬ 
νομής και μεταφορών με τελικό στόχο τη μείωση του 
χρόνου και κόστους, την αύξηση της αξίας προϊόντων 
και υπηρεσιών και την ικανοποίηση των πελατών. 

Αποστολή του Τμήματος είναι η παροχή σύγχρο¬ 
νων επιστημονικών και τεχνολογικών γνώσεων στους 
σπουδαστές του, η εκπαίδευση στη χρήση μεθόδων 
και τεχνολογικών εργαλείων για την αντιμετώπιση και 
επίλυση πρακτικών προβλημάτων στον τομέα τους και 
γενικότερα η ανάπτυξη των απαραίτητων θεωρητικών 
και πρακτικών δεξιοτήτων τους στο γνωστικό πεδίο της 
εφοδιαστικής διοίκησης. Η αφομοίωση όλων των παρα¬ 
πάνω γνώσεων και η απόκτηση των κατάλληλων πρα¬ 
κτικών ικανοτήτων εκτιμάται ότι θα τους εξασφαλίσει 
επαρκή εφόδια για την επιστημονική και επαγγελματική 
τους εξέλιξη και σταδιοδρομία. 

Με την επιτυχή ολοκλήρωση των σπουδών τους οι 
πτυχιούχοι του Τμήματος θα διαθέτουν τις απαραίτητες 
επιστημονικές και τεχνολογικές γνώσεις που θα τους 
καταστήσουν ικανούς να δραστηριοποιηθούν επαγγελ¬ 
ματικά σε όλους τους τομείς του γνωστικού αντικειμέ¬ 
νου του Τ μήματος. 

Το τελευταίο εξάμηνο περιλαμβάνει εκπόνηση Πτυχι¬ 
ακής Εργασίας, κατά τη διάρκεια του οποίου μπορεί να 
πραγματοποιείται και η Πρακτική Άσκηση. 

Η εκπόνηση της Πτυχιακής Εργασίας εξασφαλίζει την 
εμβάθυνση του τελειόφοιτου του Τμήματος σε ένα επί¬ 
καιρο θέμα έρευνας ή σε αντικείμενο εφαρμογής των 
σπουδών. 

Η Πρακτική Ασκηση είναι καθοδηγούμενη και αξιολο¬ 
γούμενη και πραγματοποιείται σε επιχειρήσεις, υπηρε¬ 
σίες, και άλλους συνεργαζόμενους φορείς, που σχετί¬ 
ζονται με το γνωστικό αντικείμενο του Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Απριλίου 2006 

Ο ΥΦΥΠΟΥΡΓΟΣ 

ΣΠΥΡ. ΤΑΛΙΑΔΟΥΡΟΣ 
-♦- 

Αριθμ. 2640 (3) 

Τροποποίηση συστατικής πράξης του Νομικού Προ¬ 
σώπου Φιλαρμονική Κοινότητας Ξηροποτάμου. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 190,203 του π.δ/τος 410/1995, 
του άρθρου 25 παρ. 1 περ. ια' του ν. 3202/2003. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6629 


2. Το υπ’ αριθμ. 375/26.5.1982 Προεδρικό Διάταγμα που 
δημοσιεύτηκε στο ΦΕΚ 68/τ.Α7ΐ0.6.1982 περί σύστασης 
Νομικού Προσώπου με την επωνυμία «ΦΙΛΑΡΜΟΝΙΚΗ 
ΚΟΙΝΟΤΗΤΑΣ ΞΗΡΟΠΟΤΑΜΟΥ» Δήμου Δράμας. 

3. Την υπ’ αριθμ. 122/2006 απόφαση του Δημοτικού 
Συμβουλίου Δράμας περί τροποποίησης της συστατικής 
πράξης της ΦΙΛΑΡΜΟΝΙΚΗΣ Κοινότητας Ξηροποτάμου 
Ν. Δράμας ύστερα από την υπ’ αριθμ. 2/2006 απόφαση 

- πρόταση του Διοικητικού Συμβουλίου αυτού. 

4. Την υπ’ Αριθμ. 2550/1.10.2003 απόφαση του Γενι¬ 
κού Γραμματέα Περιφέρειας Ανατολικής Μακεδονίας 

- Θράκης περί μεταβίβασης αρμοδιοτήτων και παροχής 
εξουσίας υπογραφής «Με εντολή του», αποφασίζουμε: 

Τροποποιούμε τη συστατική πράξη του Νομικού Προ¬ 
σώπου με την επωνυμία «ΦΙΛΑΡΜΟΝΙΚΗ ΚΟΙΝΟΤΗΤΑΣ 
ΞΗΡΟΠΟΤΑΜΟΥ Ν. Δράμας» ως προς την παράγραφο 
4 περίπτωση α' ως εξής: 

4. Πόροι του Νομικού Προσώπου θα είναι: 

α) Η ετήσια επιχορήγηση του Δήμου, ποσού μέχρι 
50.000,00 €, ανάλογα με την οικονομική δυνατότητά 
του. 

β) Όπου γίνεται αναφορά στη φράση «Κοινότητα Ξη¬ 
ροποτάμου», αυτή να αντικατασταθεί από τη φράση 
«Δημοτικό Διαμέρισμα Ξηροποτάμου Δήμου Δράμας. 

γ) Το Διοικητικό Συμβούλιο θα είναι σύμφωνο με τα 
οριζόμενα στις παραγράφους 2 και 3 του άρθρου 203 
του π. δ/τος 410/1995. 

Με την παρούσα προκαλείται δαπάνη σε βάρος του 
προϋπολογισμού του Δήμου ποσού 50.000,006 κατ’ 
έτος. 

Κατά τα λοιπά ισχύει το υπ’ αριθμ. 375/26.5.1982 Προ¬ 
εδρικό Διάταγμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 29 Μαρτίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Ν. ΜΠΟΜΠΟΛΙΑΣ 

-♦- 

Αριθμ. 2636 (4) 

Τροποποίηση συστατικής πράξης του Νομικού Προ¬ 
σώπου «Δημοτικό Ωδείο Δράμας». 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 190,203 του π.δ/τος 410/1995, 
του άρθρου 25 παρ. 1 περ. ια' του ν. 3202/2003. 

2. Την υπ’ αριθμ. 17309/3.1.1991 απόφαση του Νομάρχη 
Δράμας που δημοσιεύθηκε στο ΦΕΚ 31/τ.Β'/28.1.1991 περί 
σύστασης ίδιου Νομικού Προσώπου με την Επωνυμία 
«Δημοτικό Ωδείο Δράμας». 

3. Την υπ’ αριθμ. 117/2006 απόφαση του Δημοτικού 
Συμβουλίου Δράμας περί τροποποίησης της συστατικής 
πράξης του Δημοτικού Ωδείου Δράμας, ύστερα από την 
υπ’ αριθμ. 10/2006 πρόταση - απόφαση του Διοικητικού 
Συμβουλίου αυτού. 

4. Την υπ’ αριθμ. 2550/1.10.2003 απόφαση του Γενικού 
Γ ραμματέα Περιφέρειας περί μεταβίβασης αρμοδιο¬ 
τήτων και παροχής εςουσίας υπογραφής «Με εντολή 
του», αποφασίζουμε: 

Τροποποιούμε την υπ’ αριθμ. 17309/3.1.1991 απόφαση 


του Νομάρχη Δράμας που δημοσιεύτηκε στο ΦΕΚ 31 
/τ.Β728.1.1991 περί σύστασης ίδιου Νομικού Προσώπου 
με την Επωνυμία Δημοτικό Ωδείο Δράμας ως προς την 
παράγραφο 3 περίπτωση α' ως εξής: 

Α) Ως προς την παράγραφο 3 περίπτωση α' ως εξής: 

3. Πόροι του Νομικού Προσώπου θα είναι: 

α) Η ετήσια επιχορήγηση του Δήμου, ποσού μέχρι 
400.000,00 €, ανάλογα με την οικονομική δυνατότητα 
του Δήμου. 

Με την παρούσα προκαλείται επιβάρυνση στον προϋπο¬ 
λογισμό του Δήμου οικονομικού ποσού 400.000,00 ευρώ. 

Κατά τα λοιπά, ισχύει η υπ’ Αριθμ. 17309/3.1.1991 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 29 Μαρτίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Ν. ΜΠΟΜΠΟΛΙΑΣ 

-♦- 

Αριθμ. 2609 (5) 

Τροποποίηση συστατικής πράξης του Νομικού Προ¬ 
σώπου ΚΑΠΗ Δήμου Δράμας. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 190, 203 - 205 του π.δ/ 
τος 410/1995, του άρθρου 25 παρ. 1 περ. ια' του ν. 
3202/2003. 

2. Την υπ’ Αριθμ. 68744/17.9.1982 Κοινή Υπουργική Από¬ 
φαση που δημοσιεύτηκε στο ΦΕΚ 953/τ.Β'/22.11.1982 περί 
σύστασης Νομικού Προσώπου με την Επωνυμία «ΚΕ¬ 
ΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ Δήμου 
Δράμας». 

3. Την υπ’ αριθμ. 118/2006 απόφαση του Δημοτικού 
Συμβουλίου Δράμας περί τροποποίησης της συστατικής 
πράξης τον ΚΑΠΗ Δράμας ύστερα από την υπ’ αριθμ. 
17/2006 απόφαση - πρόταση του Διοικητικού Συμβου¬ 
λίου αυτού. 

4. Την υπ’ αριθμ. 2550/1.10.2003 απόφαση του Γενικού 
Γ ραμματέα Περιφέρειας Ανατολικής Μακεδονίας - Θρά¬ 
κης περί μεταβίβασης αρμοδιοτήτων και παροχής εξου¬ 
σίας για υπογραφής «Με εντολή του», αποφασίζουμε: 

Τροποποιούμε τη συστατική πράξη του Νομικού Προ¬ 
σώπου με την Επωνυμία «ΚΑΠΗ Δήμου Δράμας» ως προς 
την παράγραφο 3 περίπτωση α' ως εξής: 

3. Πόροι του Νομικού Προσώπου θα είναι: 

α) Η ετήσια επιχορήγηση του Δήμου, ποσού μέχρι 
300.000,00 €, ανάλογα με την οικονομική δυνατότητά 
του. 

Με την παρούσα προκαλείται δαπάνη σε βάρος του προ¬ 
ϋπολογισμού του Δήμου ποσού 300.000,00€ κατ’ έτος. 

Κατά τά λοιπά ισχύει η υπ’ αριθμ. 68744/17.9.1982 Κοινή 
Υπουργική Απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 29 Μαρτίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Ν. ΜΠΟΜΠΟΛΙΑΣ 

Αριθμ. 2637 (6) 

Τροποποίηση συστατικής πράξης του Νομικού Προ¬ 
σώπου Φιλαρμονική Δήμου Δράμας. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 190,203 του π.δ/τος 410/1995, 
του άρθρου 25 παρ. 1 περ. ια' του ν. 3202/2003. 

2. Την υπ’ αριθμ. 5/29.5.1951 Βασιλικό Διάταγμα που 
δημοσιεύτηκε στο ΦΕΚ 181/τ.Α"/22.6.1951 περί σύστασης 
Νομικού Προσώπου με την Επωνυμία «Φιλαρμονική Δή¬ 
μου Δράμας». 

3. Την υπ’ αριθμ. 119/2006 απόψαση του Δημοτικού 
Συμβουλίου Δράμας περί τροποποίησης της συστατικής 
πράξης της Φιλαρμονικής Δήμου Δράμας ύστερα από 
την υπ’ αριθμ. 13/2006 απόφαση - πρόταση του Διοικη¬ 
τικού Συμβουλίου αυτού. 

4. Την υπ’ αριθμ. 2550/1.10.2003 απόφαση του Γενικού 
Γραμματέα Περιφέρειας Ανατολικής Μακεδονίας - Θρά¬ 
κης περί μεταβίβασης αρμοδιοτήτων και παροχής εξου¬ 
σίας για υπογραφής «Με εντολή του», αποφασίζουμε: 

Τροποποιούμε τη συστατική πράξη του Νομικού Προ¬ 
σώπου με την Επωνυμία «Φιλαρμονική Δήμου Δράμας» 
ως προς την παράγραφο 3 περίπτωση α' ως εξής: 

3. Πόροι του Νομικού Προσώπου θα είναι: 

α) Η ετήσια επιχορήγηση του Δήμου, ποσού μέχρι 
350.000,00 €, ανάλογα με την οικονομική δυνατότητα 
του. 

Με την παρούσα προκαλείται δαπάνη σε βάρος του 
προϋπολογισμού του Δήμου ποσού 350.000,00 ευρώ 
κατ’ έτος. 

Κατά τα λοιπά, ισχύει το υπ’ αριθμ. 5/29.5.1951 Βασιλικό 
Διάταγμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 29 Μαρτίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Ν. ΜΠΟΜΠΟΛΙΑΣ 

-♦- 

Αριθμ. 2638 (7) 

Τροποποίηση συστατικής πράξης του Νομικού Προ¬ 
σώπου ΚΑΠΗ Χωριστής. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 190, 203 - 205 του π.δ/ 
τος 410/1995, του άρθρου 25 παρ. 1 περ. ια' του ν. 
3202/2003. 

2. Την υπ’ αριθμ. 17833/12.9.1985 απόφαση του Νομάρ¬ 
χη Δράμας περί σύστασης Νομικού Προσώπουμε την 
Επωνυμία «ΚΕΝΤΡΟ ΑΝΟΙΧΤΗΣ ΠΡΟΣΤΑΣΙΑΣ ΗΛΙΚΙΩ¬ 
ΜΕΝΩΝ ΧΩΡΙΣΤΗΣ (ΚΑΠΗ)» που δημοσιεύτηκε στο ΦΕΚ 
628/τ.Β'/18.10.1985, όπως τροποποιήθηκε με την υπ’ αριθμ. 
1661/17.3.2004 απόφαση του Γ ενικού Γ ραμματέα Περιφέ¬ 
ρειας που δημοσιεύτηκε στο ΦΕΚ 752/τ.Β7ΐ9·5.2004. 

3. Την υπ’ αριθμ. 120/2006 απόφαση του Δημοτικού 
Συμβουλίου Δράμας περί τροποποίησης της συστατικής 
πράξης του ΚΑΠΗ Χωριστής ύστερα από την υπ’ αριθμ. 


8/2006 απόφαση - πρόταση του Διοικητικού Συμβουλίου 
αυτού. 

4. Την υπ’ Αριθμ. 2550/1.10.2003 απόφαση του Γενικού 
Γ ραμματέα Περιφέρειας Ανατολικής Μακεδονίας - Θρά¬ 
κης περί μεταβίβασης αρμοδιοτήτων και παροχής εξου¬ 
σίας για υπογραφής «Με εντολή του», αποφασίζουμε: 

Τροποποιούμε τη συστατική πράξη του Νομικού Προ¬ 
σώπου με την Επωνυμία «ΚΑΠΗ Χωριστής» ως προς την 
παράγραφο 3 περίπτωση α' ως εξής: 

3. Πόροι του Νομικού Προσώπου θα είναι: 

α) Η ετήσια επιχορήγηση του Δήμου, ποσού μέχρι 
150.000,00 €, ανάλογα με την οικονομική δυνατότητα 
του. 

Όπου γίνεται αναφορά στη φράση «Κοινότητα Χωρι¬ 
στής» αντικαθίσταται από τη φράση «Δημοτικό Διαμέ¬ 
ρισμα Χωριστής Δήμου Δράμας». 

Με την παρούσα προκαλείται δαπάνη σε βάρος του 
προϋπολογισμού του Δήμου ποσού 150.000,00 ευρώ κατ’ 
έτος. 

Κατά τα λοιπά ισχύει η υπ’ αριθμ. 17833/12.9.1985 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 29 Μαρτίου 2006 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
Ν. ΜΠΟΜΠΟΛΙΑΣ 

-♦- 

Αριθμ. 2639 (8) 

Τροποποίηση συστατικής πράξης του Πνευματικού 
Πολιτιστικού Κέντρου Ξηροποτάμου. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις των άρθρων 190, 203 του π.δ/τος 
410/1995, 25 παρ. 1 περ. ια' του ν. 3202/2003. 

2. Την υπ’ αριθμ. 1787/17.10.1997 απόφαση του Γενικού 
Γ ραμματέα Περιφέρειας η οποία δημοσιεύθηκε στο ΦΕΚ 
996/τ.Β'/11.11.1997 περί σύστασης του Νομικού Προσώπου 
«Πνευματικό Πολιτιστικό Κέντρο Δημοτικού Διαμερίσμα¬ 
τος Ξηροποτάμου». 

3. Την υπ’ αριθμ. 121/2006 απόφαση του Δημοτικού 
Συμβουλίου Δράμας περί τροποποίησης της συστατικής 
πράξης του Νομικού Προσώπου. 

4. Την υπ’ αριθμ. 2550/1.10.2003 απόφαση του Γενικού 
Γραμματέα Περιφέρειας περί μεταβίβασης αρμοδιο¬ 
τήτων και παροχής εξουσίας υπογραφής «Με εντολή 
του», αποφασίζουμε: 

Τροποποιούμε τη συστατική πράξη του Νομικού 
Προσώπου «Πνευματικό Πολιτιστικό Κέντρο Ξηροπο¬ 
τάμου»: 

Α) Ως προς την παράγραφο 3 περίπτωση α' ως 
εξής: 

3. Πόροι του Νομικού Προσώπου θα είναι: 

α) Η ετήσια επιχορήγηση του Δήμου, ποσού μέχρι 
35.000,00 €, ανάλογα με την οικονομική δυνατότητά 
του. 

Β) Οπου γίνεται αναφορά στη φράση «Κοινότητα Ξη¬ 
ροποτάμου» αυτή να αντικατασταθεί από τη φράση 
«Δημοτικό Διαμέρισμα Ξηροποτάμου Δήμου Δράμας». 

Με την παρούσα προκαλείται δαπάνη σε βάρος του 

προϋπολογισμού του Δήμου οικονομικού έτους 2006 
ποσού 35.000,00 ευρώ. 

Κατά τα λοιπά ισχύει η υπ’ αριθμ. 1787/17.10.1997 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 29 Μαρτίου 2006 

Με εντολή Γενικού Γραμματέα Περιφέρειας 
Ο Γ ενικός Διευθυντής 
Ν. ΜΠΟΜΠΟΛΙΑΣ 

-♦- 

( 9 ) 

Απόκτηση Ελληνικής Ιθαγένειας της ΤΑΤΑΡΟΒΑ ΑΝΝΑΣ. 

Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ 
ΑΣΤΙΚΗΣ ΚΑΤΑΣΤΑΣΗΣ ΑΛΛΟΔΑΠΩΝ ΚΑΙ 

ΜΕΤΑΝΑΣΤΕΥΣΗΣ ΤΗΣ ΠΕΡΙΦΕΡΕΙΑΣ ΑΝΑΤΟΛΙΚΗΣ 
ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 1615/3.4.2006 απόφαση της προϊ- 
σταμένης της Δ/νσης Αστικής Κατάστασης Αλλοδα¬ 
πών και Μετανάστευσης της Περιφέρειας Ανατολικής 
Μακεδονίας - Θράκης, η οποία εκδόθηκε σύμφωνα με 
τις διατάξεις του ν. 3284/2004 (ΦΕΚ 217/10.11.2004, τ. Α') 
«Περί κυρώσεως του Κώδικα Ελληνικής Ιθαγένειας» και 
την υπ’ αριθμ. 1104/28.3.2003 (ΦΕΚ 413/9.4.2003 τ. Β') 
απόφαση περί μεταβίβασης αρμοδιοτήτων του Γενι¬ 
κού Γραμματέα Περιφέρειας Ανατολικής Μακεδονίας 
- Θράκης, γίνεται αποδεκτή η από 29/6.7.2005 αίτηση 
της ομογενούς ΤΑΤΑΡΟΒΑ ΑΝΝΑΣ χηρ. Αντύπα θυγ. του 
Κουρτζίεβ Θεοδώρου και της Ελένης, περί αποκτήσεως 
της Ελληνικής ιθαγένειας. 

Η Διευθύντρια 

ΕΛΕΝΗ ΠΑΝΤΑΖΗ 
-♦- 

0 °) 

Απόκτηση Ελληνικής Ιθαγένειας των 1) ΟΧΜΟΥΣ ΕΥ¬ 
ΓΕΝΙΟΥ και 2) ΠΕΤΡΙΑΣΒΙΛΗ ΜΠΕΣΙΚ. 

Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ 
ΑΣΤΙΚΗΣ ΚΑΤΑΣΤΑΣΗΣ ΑΛΛΟΔΑΠΩΝ ΚΑΙ 

ΜΕΤΑΝΑΣΤΕΥΣΗΣ ΤΗΣ ΠΕΡΙΦΕΡΕΙΑΣ ΑΝΑΤΟΛΙΚΗΣ 
ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 1613/3.4.2006 απόφαση της προϊ- 
σταμένης της Δ/νσης Αστικής Κατάστασης Αλλοδα¬ 
πών και Μετανάστευσης της Περιφέρειας Ανατολικής 
Μακεδονίας - Θράκης, η οποία εκδόθηκε σύμφωνα με 
τις διατάξεις του ν. 3284/2004 (ΦΕΚ 217/10.11.2004, τ. Α') 
«Περί κυρώσεως του Κώδικα Ελληνικής Ιθαγένειας» και 
την υπ’ αριθμ. 1104/28.3.2003 (ΦΕΚ 413/9.4.2003 τ. Β') 
απόφαση περί μεταβίβασης αρμοδιοτήτων του Γ ενικού 
Γ ραμματέα Περιφέρειας Ανατολικής Μακεδονίας - Θρά¬ 
κης, γίνεται αποδεκτή η από 82/15.12.2004 αίτηση του 
ομογενούς ΟΧΜΟΥΣ ΕΥΓΕΝΙΟΥ του Γεννάδιου και της 
Ναντέζντας, περί αποκτήσεως της Ελληνικής ιθαγένειας 
και εξελληνισμού του επωνύμου του από ΟΧΜΟΥΣ σε 
ΟΧΜΟΥΣΙΔΗΣ. 

Με την υπ’ αριθμ. 1614/3.4.2006 απόφαση της προϊ- 
σταμένης της Δ/νσης Αστικής Κατάστασης Αλλοδα¬ 
πών και Μετανάστευσης της Περιφέρειας Ανατολικής 
Μακεδονίας - Θράκης, η οποία εκδόθηκε σύμφωνα με 
τις διατάξεις του ν. 3284/2004 (ΦΕΚ 217/10.11.2004, τ. Α') 


«Περί κυρώσεως του Κώδικα Ελληνικής Ιθαγένειας» και 
την υπ’ αριθμ. 1104/28.3.2003 (ΦΕΚ 413/9.4.2003 τ. Β') 
απόφαση περί μεταβίβασης αρμοδιοτήτων του Γ ενικού 
Γ ραμματέα Περιφέρειας Ανατολικής Μακεδονίας-Θρά- 
κης, γίνεται αποδεκτή η από 30/6.7.2005 αίτηση του 
ομογενούς ΠΕΤΡΙΑΣΒΙΛΗ ΜΠΕΣΙΚ του Γεώργκι και της 
Μουραντίδου Μαργαρίτας, περί αποκτήσεως της Ελ¬ 
ληνικής ιθαγένειας. 

Η Διευθύντρια 

ΕΛΕΝΗ ΠΑΝΤΑΖΗ 

-♦- 

( 11 ) 

Απόκτηση Ελληνικής Ιθαγένειας των 1) ΤΟΣΟΥΝΟΒΑ 
ΟΛΓΑΣ και 2) ΜΠΟΛΙΕΒΑ ΑΛΕΞΑΝΔΡΑΣ. 

Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ 
ΑΣΤΙΚΗΣ ΚΑΤΑΣΤΑΣΗΣ ΑΛΛΟΔΑΠΩΝ ΚΑΙ 

ΜΕΤΑΝΑΣΤΕΥΣΗΣ ΤΗΣ ΠΕΡΙΦΕΡΕΙΑΣ ΑΝΑΤΟΛΙΚΗΣ 
ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 1616/3.4.2006 απόφαση της προϊ- 
σταμένης της Δ/νσης Αστικής Κατάστασης Αλλοδα¬ 
πών και Μετανάστευσης της Περιφέρειας Ανατολικής 
Μακεδονίας - Θράκης, η οποία εκδόθηκε σύμφωνα με 
τις διατάξεις του ν. 3284/2004 (ΦΕΚ 217/10.11.2004, τ. Α') 
«Περί κυρώσεως του Κώδικα Ελληνικής Ιθαγένειας» και 
την υπ’ αριθμ. 1104/28.3.2003 (ΦΕΚ 413/9.4.2003 τ. Β') 
απόφαση περί μεταβίβασης αρμοδιοτήτων του Γενι¬ 
κού Γραμματέα Περιφέρειας Ανατολικής Μακεδονίας 

- Θράκης, γίνεται αποδεκτή η από 47/1.11.2005 αίτηση 
της ομογενούς (ΤΟδυΝΟνΑ ΟΙΘΑ) ΤΟΣΟΥΝΟΒΑ ΟΛΓΑΣ 
χηρ. Νικολάου θυγατέρα του Νικηφόροβ Μάρκου και της 
Κασιάνα, περί αποκτήσεως της Ελληνικής ιθαγένειας 
και εξελληνισμού του επωνύμου της από ΤΟΣΟΥΝΟΒΑ 
σε ΤΟΣΟΥΝΙΔΟΥ. 

Με την υπ’ αριθμ. 1617/3.4.2006 απόφαση της προϊ- 
σταμένης της Δ/νσης Αστικής Κατάστασης Αλλοδα¬ 
πών και Μετανάστευσης της Περιφέρειας Ανατολικής 
Μακεδονίας - Θράκης, η οποία εκδόθηκε σύμφωνα με 
τις διατάξεις του ν. 3284/2004 (ΦΕΚ 217/10.11.2004, τ. Α') 
«Περί κυρώσεως του Κώδικα Ελληνικής Ιθαγένειας» και 
την υπ’ αριθμ. 1104/28.3.2003 (ΦΕΚ 413/9.4.2003 τ. Β') 
απόφαση περί μεταβίβασης αρμοδιοτήτων του Γενι¬ 
κού Γραμματέα Περιφέρειας Ανατολικής Μακεδονίας 

- Θράκης, γίνεται αποδεκτή η από 56/16.12.2005 αίτηση 
της ομογενούς ΜΠΟΛΙΕΒΑ ΑΛΕΞΑΝΔΡΑΣ χηρ. Ματθαίου 
θυγατέρα του Αγκαφάνωβ Θωμά και της Ελίσω, περί 
αποκτήσεως της Ελληνικής ιθαγένειας και εξελληνισμού 
του επωνύμου της από ΜΠΟΛΙΕΒΑ σε ΠΟΛΙΑΝΙΔΟΥ. 

Η Διευθύντρια 

ΕΛΕΝΗ ΠΑΝΤΑΖΗ 

-♦- 

Αριθμ. 3243 (12) 

Τροποποίηση της συστατικής πράξης του ίδιου Νομικού 
Προσώπου με την επωνυμία «Σχολική Επιτροπή 2ου 
και 3ου Νηπιαγωγείου Δήμου Σοφάδων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

Τις διατάξεις: 

1. Του ν. 2503/1997 (Φ.Ε.Κ. 107/Α')« Διοίκηση, οργάνωση, 

στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ. 63/2005 (ΦΕΚ 
Α' 98) σχετικά με τον έλεγχο δαπανών που προκαλούν 
οι διοικητικές κανονιστικές πράξεις. 

3. Του άρθρου 5 παρ. 8 του ν. 1894/1990 (Φ.Ε.Κ.110 Ά). 

4. Τις διατάξεις του άρθρου 203 του π.δ. 410/1995 
(Δ.Κ.Κ). 

5. Την υπ’ αριθμ. Β 20381/27.9.1989 απόφαση Νομάρχη 
Καρδίτσας με την οποία αποφασίζεται η σύσταση Νο¬ 
μικού Προσώπου με την επωνυμία «Σχολική Επιτροπή 
2ου και 3ου Νηπιαγωγείου Δήμου Σοφάδων» του Νομού 
Καρδίτσας, η οποία δημοσιεύθηκε στο υπ’ αριθμ. 763/ 
Τ.Β79.10.1989 Φ.Ε.Κ. 

6. Την υπ’ αριθμ. 2122/10.5.2001 απόφαση του Γ.Γ.Π.Θ., 
σχετικά με παροχή εξουσιοδότησης για υπογραφή εγ¬ 
γράφων στον Προϊστάμενο Δ/νσης Τοπ. Αυτ/σης και 
Διοίκησης Νομού Καρδίτσας, καθώς και στους Προϊ¬ 
σταμένους Τμημάτων. 

7. Την υπ’ αριθμ. Δ4/64795 (ΦΕΚ 945/τ.Β78.8.2005) από¬ 
φαση των Υφυπουργών Οικονομίας και Οικονομικών 
και Εθνικής Παιδείας και Θρησκευμάτων, με την οποία 
ιδρύεται στην Διεύθυνση Πρωτοβάθμιας Εκπαίδευσης 
Καρδίτσας, 6° μονοθέσιο Νηπιαγωγείο Σοφάδων. 

8. Την υπ’ αριθμ. 54/2006 απόφαση του Δημοτικού Συμβου¬ 
λίου Δήμου Σοφάδων με την οποία αποφασίζει την τροπο¬ 
ποίηση της υπ’ αριθμ. 110/1989 προηγούμενης απόφασης του 
Δημοτικού Συμβουλίου Σοφάδων, η οποία νομιμοποιήθηκε 
με την υπ’ αριθμ. Β.20381/27.9.1989 απόφαση Νομάρχη Καρ¬ 
δίτσας, ως προς: Α) την επωνυμία του Νομικού Προσώπου 
η οποία από «Σχολική Επιτροπή 2ου και 3ου Νηπιαγωγείου 
Δήμου Σοφάδων», γίνεται «Σχολική Επιτροπή 2ου, 3ου και 
6ου Νηπιαγωγείου Δήμου Σοφάδων». 

Β) Ως προς την Διοίκηση του Νομικού Προσώπου, 
αποφασίζουμε: 

Τροποποιούμε την υπ’ αριθμ. Β.20381/27.9.1989 απόφα¬ 
ση Νομάρχη Καρδίτσας, η οποία δημοσιεύθηκε στο υπ’ 
αριθμ. 763/τ.Β79.10.1989 Φ.Ε.Κ. μόνο κατά το μέρος που 
αφορά τα άρθρα 1 και 3,ως εξής: 


Α) Στο άρθρο 1 αλλάζει η επωνυμία του Νομικού Προ¬ 
σώπου, όπου από «Σχολική Επιτροπή 2ου και 3ου Νηπι¬ 
αγωγείου Δήμου Σοφάδων», γίνεται «Σχολική Επιτροπή 
2ου, 3ου και 6ου Νηπιαγωγείου Δήμου Σοφάδων». 

Β) Το άρθρο 3 τροποποιείται ως εξής: 

1) Η πρώτη παράγραφος του ανωτέρω άρθρου αντι¬ 
καθίσταται ως κατωτέρω: 

«Το Νομικό πρόσωπο θα διοικείται από Εννιαμελές (9) 
Διοικητικό Συμβούλιο». 

2) Τα εδάφια γ και δ αντικαθίστανται ως εξής: 

γ. Τους Διευθυντές του 2ου, 3ου και 6ου Νηπιαγωγείου 
Δήμου Σοφάδων. 

δ. Τρεις (3) εκπροσώπους των Συλλόγων Γονέων και 
Κηδεμόνων του 2ου, 3ου και 6ου Νηπιαγωγείου Δήμου 
Σοφάδων αντίστοιχα. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού του Δήμου 
Σοφάδων οικονομικού έτους 2006. 

Κατά τα λοιπά ισχύει ως έχει η υπ’ αριθμ Β.20381/27.9.1989 
απόφαση του Νομάρχη Καρδίτσας, η οποία δημοσιεύ¬ 
θηκε στο υπ’ αριθμ. 763/τ.Β79.10.1989 Φ.Ε.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 22 Μαρτίου 2006 
Ο Γ ενικός Γ ραμματέας Περιφέρειας 

ΦΩΤΙΟΣ ΓΚΟΥΠΑΣ 

-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

(13) 

Στην υπ’ αριθμ. 19585/ΕΦΑ (4276)/22.11.2005 απόφαση 
του Υπουργού Ανάπτυξης που δημοσιεύθηκε στο ΦΕΚ 
1727/9.12.2005 (τ. Β') διορθώνεται στο αποφασιστικό: 

Από το εσφαλμένο «.για το έτος 2005» 

Στο ορθό «.για το έτος 2006». 

(Από το Υπουργείο Ανάπτυξης) 

